
       PL.x. 116/2014
RAPORT COMUN

asupra
proiectului de Lege privind aprobarea Ordonanţei de urgenţă a Guvernului nr.109/2013 pentru completarea Ordonanţei de urgenţă a Guvernului nr.194/2002 privind regimul străinilor în România
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia juridică, de disciplină şi imunităţi au fost sesizate spre dezbatere în fond, cu proiectul de lege privind aprobarea Ordonanţei de urgenţă a Guvernului nr.109/2013 pentru completarea Ordonanţei de urgenţă a Guvernului nr.194/2002 privind regimul străinilor în România, trimis cu adresa Pl-x 116 din 17 martie 2014, înregistrat cu nr. 4c-12/76 din 24 martie 2014 şi          4c-11/292 din 18 martie 2014.
Senatul, în calitate de primă Cameră sesizată, a adoptat proiectul de lege, în şedinţa din 11 martie 2014.

Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat.
Proiectul de lege are ca obiect de reglementare acordarea unor facilităţi la intrarea pe teritoriul României a străinilor titulari ai unor documente eliberate de state Schengen şi se concretizează prin introducerea art.128², după articolul 128¹ din O.U.G. nr. 194/2002 privind regimul străinilor în România, republicată, cu modificările şi completările ulterioare.
Consiliul Legislativ a avizat favorabil proiectul de lege, cu unele observaţii şi propuneri, conform adresei cu nr.1455 din 13 decembrie 2013.
Comisia pentru politică externă, a avizat favorabil proiectul de lege, cu majoritate de voturi, în şedinţa din data de 18 martie 2014, conform adresei cu    nr.4c-13/20/2014.

În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru apărare, ordine publică şi siguranţă naţională au examinat proiectul de lege, în şedinţe separate. 
La dezbateri a participat, pentru a susţine poziţia Guvernului, doamna Irina Alexe, chestor de poliţie, secretar general adjunct al Ministerului Afacerilor Interne.
Din numărul total de 26 membri ai Comisiei pentru apărare, ordine publică şi siguranţă naţională au participat la dezbateri 20 deputaţi.
În urma dezbaterilor şi a opiniilor exprimate de invitaţi, membrii Comisiei pentru apărare, ordine publică şi siguranţă naţională au hotărât, cu unanimitate de voturi, în şedinţa din 25 martie 2014, să propună plenului Camerei Deputaţilor adoptarea proiectului de lege, în forma prezentată.  
În conformitate cu prevederile art. 61 şi art.63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au dezbătut proiectul de lege în şedinţa din  data de 3 iunie 2014.

La şedinţă, deputaţii Comisiei juridice, de disciplină şi imunităţi au fost prezenţi conform listei de prezenţă.

La dezbaterea proiectului de lege au fost prezenţi, în calitate de invitaţi din partea ministerului Afacerilor Interne, doamna Irina Alexe - chestor de poliţie, secretar general adjunct al Ministerului Afacerilor Interne şi domnul chestor de poliţie Doru Dumitrescu, subsecretar de stat, şef departament Schengen în cadrul Ministerului Afacerilor Interne. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor un raport de adoptare a  proiectului de Lege pentru modificarea şi completarea unor acte normative din domeniul migraţiei şi azilului, în forma prezentată de iniţiator.
Membrii celor două comisii sesizate în fond au hotărât, în conformitate cu prevederile art. 61 şi art. 63 din Regulamentul Camerei Deputaţilor, republicat, să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei de urgenţă a Guvernului nr.109/2013 pentru completarea Ordonanţei de urgenţă a Guvernului nr.194/2002 privind regimul străinilor în România.

În raport cu obiectul de reglementare, proiectul de lege face parte din categoria legilor organice.

                  BOGDAN LIVIU CIUCĂ

Consilier parlamentar,    





Consilier parlamentar,

